148 3. J. HANEL, 
problematična a kojih je posljedak stajao u opreci razlogom, radi 
kojega su se prvobitno započele bile. 
Prilika, da ovu svoju misao oživotvori, pruži se Palackomu 
dosta rano. 
Utemeljitelji českoga muzea, na kojih je čelu stajao takodjer jedan 
od pokrovitelja Palackyevih, grof Gašpar Sternberk, tužahu se više 
puta, da se narod česki tako malo brine za ovaj prosvjetnim svrham 
namienjeni i velikimi žrtvami utemeljeni zavod, a odavde su, kao 
što bijaše običaj, izvadjali zaključak, da je već kasno misliti o pro- 
budjenju českoga naroda i uzalud da je svaka radnja u tu svrhu. 
Palacky primieti jednoč prilikom ovakovih tužba, da bi se lahko 
doskočilo ovomu nemaru naroda za muzej, kad bi se muzealno 
družtvo postavilo u njekakav živahniji i neposredni doticaj s na- 
rodom, i to časopisom, kojim bi se ujedno uzmoglo djelovati na 
probudjivanje narodne samosviesti i širenje koristnih znanosti. U 
posebnoj, grofu Gašparu Sternberku predloženoj spomenici" namie- 
nio je Palacky kao glavne zadaće ovakovomu časopisu : 
1. Da čuva i razvija kod Čeh4 znanje i interese za svrhe, u šta- 
tutih muzealnoga družtva izrečene, naime za poznavanje domovine 
i za exaktne nauke ; 
2. da postane kao ročište i središte ne samo domaćih pisaca, ba- 
većih se onimi strukami, već i predmeta onim svrham prikladnih ; 
3. da bude prama inostranstvu kao glas naroda, da pokazuje 
samostalnost u domovini se razvijajuće inteligencije, te zastupa narod, 
osobito u historičkom, znanstvenom i artističkom obziru, proti sudu 
tudjine, obično jednostranomu. 
Misli, u ovoj spomenici iztaknute, prihvati odmah ne samo po- 
krovitelj Palackoga već i odbor muzealni, te odluči, izdavati dva 
časopisa, jedan u českom i drugi u njemačkom jeziku. U razmjerno 
kratko vrieme izposluje grof Sternberk god. 1826. dozvolju vlade 
za ova dva časopisa, te ponudi onda redakciju njihovu Palackomu, 
na što ovaj odmah pristane, i početkom 1827. god. započme sbilja 
izdavati oba časopisa. 
Kao redaktor musealnih časopisa došao je Palacky u sredinu 
svega literarnoga života u Českoj; al ujedno je time zadobio mjesto, 
s kojega je mogao bezpristrano motriti prepirke medju književnici. 
Njemački časopis nije doduše nalazio odziva uzprkos tomu što 
je izlazio svaki mjesec, dočim je česki samo svake četvrt godine i 
1 Gedenkbliitter. — str. 48— 64. 
